## METODE DRILL KAANGGEN NINCAPANG KAWAGEDAN NEMBANGANG PUPUH SEMARANDANA SISIA KELAS XI ILMU BAHASA DAN BUDAYA SMA NEGERI 1 KUBUTAMBAHAN
I Kd Angga Kukuh Stiawan 1 , I.A. Pt. Purnami 1 , I.B. Putra Manik Aryana 2
Program Studi Pendidikan Bahasa Bali Universitas Pendidikan Ganesha Singaraja, Indonesia
e-mail: {anggakukuh1@gmail.com, dayupurnamiku@yahoo.com putramanikaryana@gmail.com}@undiksha.ac.id

## KUUB
Tetilikan  puniki  matetujon  nelatarang  indik  (1)  Sapunapi  pidabdab  sane  anut  sajeroning ngawigunayang metode  drill anggen  nincapang  kawagedan  nembangang  pupuh  semarandana  sisia kelas  XI  Ilmu  Bahasa  dan  Budaya  SMA  Negeri  1  Kubutambahan,  (2)  Napike metode  drill prasida kaanggen  nincapang  kawagedan  nembangang  pupuh  semarandana  sisia  kelas  XI  Ilmu  Bahasa  dan Budaya  SMA  Negeri  1  Kubutambahan,  lan  (3)  sapunapi  panampen  sisia  ring  kawentenan metode  drill sane kanggen nincapang kawagedan nembangang pupuh semarandana sisia kelas XI Ilmu Bahasa dan Budaya  SMA  Negeri  1  Kubutambahan.  Tetilikan  puniki  nganggen  palihan  tetilik tindakan  kelas  (PTK) . Jejering    ring  tetilikan  puniki,  sisia  kelas  XI  Ilmu  Bahasa  dan  Budaya  SMA  Negeri  1  Kubutambahan. Panandang    ring  tetilikan  puniki, metode  drill .  pidabdab  mupulang  data  ring  tetilikan  puniki  nganggen pidabdab  pratiaksa  ( observasi ), tes lan kuesioner .  Data  tureksa  sane  kanggen  inggih  punika analisis data deskriptif kualitatif miwah diskriptif kuantitatif . Pikolih tetilikan puniki inggih punika (1) ngenenin indik pidabdab  pamlajahan  nganggen metode  drill sane  kaanggen  nincapang  kawagedan  sisia  nembangang pupuh  semarandana  ring  kelas  XI  Ilmu  Bahasa  dan  Budaya  SMA  Negeri  1  Kubutambahan.  Sampun nganutin RPP sane  sampun  kakaryanin  guru,  (2) metode  drill prasida  nincapang  kawagedan  sisia nembangang pupuh semarandana, wenten panincapan pikolih tes sisia sawusan klaksanayang pailehan I  ,  skor rata-rata  sisia  inggih  punika  73,23.  Ring  pailehan  II, skor  rata-rata  sisia  nincap  dados  86,64,(3) panampen  sisia  majeng metode  drill sajeroning  nembangang  pupuh  semarandana  inggih  punika  pinih cumpu.  Ring  pailehan  I,  wenten    10  diri  sisia  (29,41%)  ngicen  panampen  pinih  cumpu,  23  diri  sisia (67,64%)  panampen  cumpu,  miwah  1  diri    sisia  (2,94  %)  panampen  kirang  cumpu  ring  pailehan  II, wenten 26 diri sisia (76,47%) ngicen panampen pinih cumpu, 8 diri sisia (23,52%) panampen cumpu.
Kruna Jejaton: matembang, metode drill,  pupuh semarandana

## ABSTRACT
This  research  has  purpose  to  explain  (1)  how  to  implement  the  steps  in  using  the  drilling method to improve ablelity to sing pupuh semarandana for grade 11 th of SMA Negeri 1 Kubutambahan in major art and culture, (3) to know the students’ opinion about using the drilling method which using to improve  ablelity  to  sing pupuh  semarandana for  the  students  grade  11 th of  SMA  Negeri  1 Kubutambahan  in major art and culture  the research  used class  lmplementation research. The subject of the research were the students grade 11 th. . while the object of the resarsch was drilling method. The Collecting data used observation method ,test method, questionnaire, the data analysis used descriptive and qualitative data analysis technique And descriptive quantitative data analysis technique. The result of the research showed that (1) the step of learning used drilling method which used to develop ablelity to  sing pupuh  semarandana for  the  students  grade  11 th of  SMA  Negeri  1  kubutambahan  in  major  art and  culture  which  based  on  the  lesson  plan  was  made  by  the  teacher.(2)  the  drilling  method  could improve  the  students’  ablelityty  sing  pupuh  semarandana.,  there  were  improvements  the  result  of  the students’ test after the first section done., the students’ score approximately reached 73,23. While the second section reached 86, 64. (3) the students’ opinion about the drilling method were very agree in first  section,  10  students  (29,41%)    gave  their  opinion  very  agree,  23  students  (67,64%)  were  agree and  1  student  (2,94%)    less  agree.  The  other  hand  the  second  section  showed  that  26  students (76,47%) were very agree, and 8 students (23,52%) were agree.
Key words: drilling method, singing, pupuh semarandana.

## PURWAKA
Sastra-sastra Baline munggah sajeroning  sasuratan,  tembang  miwah sesolahan.  Sane  dados  uratian  mangkin akeh  parajanane  nenten  uning  indik kawentenan sastrane. Kasujatiannyane daging-daging sastra punika madue informasi miwah piteket sane mabuat pisan. Mungguing  tetujon  mlajahin  sastra  Bali punika  kaanggen  sesuluh  miwah  panuntun nincapang  kahuripan  sajeroning  nyanggra aab  jagate  sane  kabaos  aor  tan  pawates (Disbud  Provinsi  Bali,  2007:5).  Mangda prasida  daging-daging  sastrane  kauningin olih  para  janane  patut  pisan  yening peplajahan  sastrane  ngranjing  ring  kuuban paguron-guron.Punika mawinan kawentenan peplajahan basa Bali kadadosang  pamargi  anggen  ngwedar ajah-ajahan  sastra  Baline.  Tetimbangan puniki  olih  Pamerintah  Provinsi  Bali  antuk ngamedalang Peraturan  Gubernur  Bali nomor  20 warsa  2013    indik Bahasa, Aksara  dan  Sastra  Daerah  Bali  pada Pendidikan  Dasar  dan  Menengah. Sinalih tunggil dagingnyane maosang indik peplajahan basa Bali mangda kaajahin ring
samian  undagan  paguron-guron dasar utawi menengah pinih kidik kalih jam.
Kawentenan  peplajahan  basa  Bali sane  ngamolihang  galah  pinih  kidik  kalih jam  puniki  ngawinang  nenten  samian peplajahan  prasida  gelis  karesepin  olih sisia.  Punika  taler  para  guru  ring  sekolah nenten  pacang  sida  nlatarang    jangkep samian  daging  pangajah  sekadi  imba  ring peplajahan matembang. Daging peplajahan punika  kejantenang  ring silabus  kurikulum 2013 pinaka KD sane patut kalaksanayang. Silih tunggilnyane peplajahan pupuh ngranjing  ring  soroh  sastra    inggih  punika puisi  Bali  purwa.  Silih  tunggil  pahan  saking puisi Bali purwa puniki wenten sane kabaos tembang.  Tembang  inggih  punika  sastra sane madue piteket saha katujuang majeng ring  para  janane,  kadadosang  panuntun  ri kala  mlaksana  ring  gumine.  Kawentenan tembang puniki kaanggen pangiring upakara  miwah  panglipur  manah  sane kawastanin  pupuh.  Pupuh  puniki  nganggen basa  sane  dangan  karesepin  piteket- piteketnyane olih parajana santukan nganggen  basa  Bali  sane  lumrah  taler kaiket  antuk  uger-uger  sekadi  padalingsa,
guru wilang miwah guru dingdong (Budiyasa miwah Purnawan, 1993:8).
Maosang
indik peplajahan nembangang  pupuh  ring  kuuban  paguron- guron,  wenten  dasa  pupuh  sane  lumrah kadagingin ring paguron-guron. Ring wewidangan  tembang  akeh  wenten  pupuh, nanging  sane  lumrah  wenten  pupuh pucung, pupuh ginada, pupuh sinom, pupuh ginanti,  pupuh  maskumambang,  pupuh durma,  pupuh  adri,  pupuh  dandang  gula, pupuh  mijil,  pupuh  pangkur,  miwah  pupuh semarandana  (Jelantik,  2006:33).  Saking makudang-kudang  pupuh  sane  wenten, panilik meled nilikin ri kala sisia nembangang pupuh semarandana, mawinan  pupuh  puniki  madue  kaluwihan anggen ngawetuang manah sedih kungkung  ( dukalara ),  sungsut,  awinan antuk  kasmaran. Kruna semarandana madasar  antuk  smara  ( asmara )  miwah dahana ( api ) dadosne semaradahana mateges api asmara. Tembang semaradahana ( semarandana ) puniki nganggen  pitung  carik  sane  apada  lingsa tur  nganutin  uger-uger  suara  sekadi  8i,  8a, 8e,  8a,  8a,  8u,  8a,  ring  ungkur  (Antara, 2009:41).
Panilik  ngaptiang  mangda  sisia dangan  nembangang  pupuh  semarandana nganggen  tembang  sane  lumrah  utawi dasar. Parindikan kawagedan nembangang pupuh  semarandana  olih  para  sisia  sane kantun  kirang,  ngawinang  sisia  marasa meweh  taler  marasa  asing  kapining  pupuh sane kaplajahin. Sakadi praktiaksa riin sane kalaksanayang  penilik  ring  SMA  Negeri  1 Kubutambahan majalaran antuk sadu wicara majeng ring guru basa Bali kelas XI, I  Ketut  Arya  Suastana,  S.Pd.B,  kabaosang pamargin  peplajahan  matembang  sampun nganutin tuntutan Kurikulum, saha peplajahan matembang taler sampun kalaksanayang majalaran antuk ekstrakulikuler tembang  nyabran  rahina sukra, nanging kawagedan sisia nembangang  pupuh  kabaos  kantun  kirang. Panilik  nguratiang  guru  kantun  nganggen metode  ceramah, taler  ri  kala  ngajahin pupuh  guru  akehan  nlatarang  indik teori pupuh  kemanten.  Sisia  kaicen  pauruk wantah  ping  kalih  ngantos  ping  tiga. Parindikan  punika  sane  ngawinang  sisia
nenten waged ring peplajahan nembangang pupuh. Pinaka imbanyane ring kelas XI Ilmu Bahasa dan Budaya saking telung dasa pat sisia  sane  wenten,  wantah  kalih  diri  sane mresidayang nembangang pupuh semarandana.
Pinaka  jalaran  anggen  nepasin pikobet  punika  guru  mangda  ngrereh strategi sane  prasida  ngwantu  sajeroning palajahan matembang. Manut Syaiful miwah  Aswan  (2006:5) Strategi inggih punika ulengan ( pedoman ) anggen mikolihan  anceng  ( sasaran )  miwah  wenten paiketannyane  sareng  pamargi  peplajahan, ngenenin  indik  parisolah  guru  mangda mikolihang tatujon sane sampun katetepang.  Mawinan  punika  panilik  meled ngwantu  sajeroning  pikobet  peplajahan nembangang  pupuh  sajeroning  parikrama pangajah-ajahan nembangang pupuh semarandana.
Wenten  makudang-kudang  tatacara utawi metode sane  prasida  kaanggen  olih guru  ritatkala  ngajahin. Metode inggih punika makudang-kudang
teknik peplajahan sane kaangen pamargi pangajahan ring para sisia (Zainal, 2014:102). Wenten metode ceramah , metode  tanya  jawab , metode karya  wisata , metode drill miwah sane tiosan. Mratiaksayang kahanan sisia miwah metode  guru  ngajahin  ring  kelas  XI  Ilmu Bahasa  dan  Budaya    SMA  Negeri  1 Kubutambahan sajeroning peplajahan pupuh karasayang kantun meweh nincapang  kawagedan  sisia.  Malarapan antuk  pikobet  inucap  panilik  pacang nganggen silih tunggil metode inggih punika metode drill. . Metode drill inggih punika tata cara ngajahin sisia antuk ngamiletin pauruk (Sriyono,  1992:112).  Pauruk  punika  sane pacang  ngawinang  sisia  prasida  ngresepin peplajahan. Metode  drill pacang  nincapang pangresep  sisia  indik  matembang  pupuh. Saking  penampen  sujana  ring  ajeng, metode drill madue artos inggih punika tata cara  ngajahin  mangda  sisia  ngamiletin  tata cara    sane  mamargi  nglantur  tur  jakti-jakti mlajahin  mangda  prasida  ngresepin  napi sane sampun kaplajahin. Metode drill becik kaanggen  riantukan  tata  cara  mlajahnyane kamargiang ngalantur ( berkelanjutan ). Punika  mawinan  sisia  pacang  kresep  indik
napi  sane  sampun  kaplajahin. Metode  drill puniki  madue  tetujon  ngajahin  para  sisia mangda  prasida  ngresepin  napi  sane kaajahin, sumangdane sisia madue kewagedan nembangang pupuh utaminnyane  pupuh  semarandana.  Lianan punika  para  sisia  prasida  nglestariang budaya Bali sane pinaka tetamian leluhur.
Metode drill puniki becik kaanggen ri kala  mlajah  matembang  utawi  mapupuh santukan sisia pacang manggihin parindikan  sane  pateh  tur  sering,  sane ngawinang  sisia  punika hafal santukan samian  papineh  miwah  rasa  meled  sisia katujuang antuk peplajahan sane kaurukang.  Kaluwihan metode  drill majeng ring sisia inggih punika sisia polih pengawasan saha  polih  pamatut  ( koreksi ) mawinan peplajahan sampun kalaksanayang makudang-kudang paurukan, yening wenten kaiwangan punika sinah  pisan  prasida  karasayang  wenten sane  mabinayan.  Ngawigunayang metode drill puniki ring peplajahan tembang kakawitin antuk mapauruk guru dingdong.
Malarapan  antuk  dadalan  pikobet sane  sampun  katlatarang  ring  ajeng, kawentenan metode  drill dahat  mabuat pisan    kaanggen  nincapang  kawagedan sisia  ring  peplajahan  matembang  pupuh. Pidabdab  nganggen metode  drill puniki pacang  nuntun  pemargin  guru  ri  kala nagingin  peplajahan  nembangang  pupuh. Sisia pacang polih makudang-kudang pauruk  sane  ngelantur,  sane  ngawinang sisia gelis ngresep. Mawinan punika panilik meled nglaksananyang tetilikan sane mamurda Metode Drill kaanggen Nincapang Kawagedan Nembangang
Pupuh  Semarandana  Sisia  Kelas  XI  Ilmu Bahasa  dan  Budaya    SMA  Negeri  1 Kubutambahan .
Bantang pikobet tetilik: (1) Sapunapi pidabdab sajeroning ngawigunayang metode  drill anggen  nincapang  kawagedan nembangang  Pupuh  Semarandana  sisia kelas  XI  Ilmu  Bahasa  dan  Budaya  SMA Negeri  1  Kubutambahan?  (2)  Napike metode  drill prasida  kaanggen  nincapang kawagedan nembangang
Pupuh Semarandana  sisia  kelas  XI  Ilmu  Bahasa dan Budaya SMA
Negeri 1
Kubutambahan?  (3)  Sapunapi  penampen
sisia  ring  kawentenan metode  drill sane kaanggen nincapang kawagedan nembangang  Pupuh  Semarandana  sisia kelas  XI  Ilmu  Bahasa  dan  Budaya    SMA Negeri 1 Kubutambahan?
Tetujon  tetilikan  :  (1)  Mangda prasida nelatarang indik pidabdab peplajahan sajeroning ngawigunayang
metode  drill sane  anut  anggen  nincapang kawagedan
nembangang Pupuh Semarandana  sisia  kelas  XI  Ilmu  Bahasa dan Budaya  SMA Negeri 1 Kubutambahan. (2)  Mangda  prasida  nelatarang  tata  cara metode  drill sane  kaanggen  nincapang kawagedan nembangang Pupuh Semarandana  sisia  kelas  XI  Ilmu  Bahasa dan Budaya SMA Negeri 1 Kubutambahan. (3)  Mangda  prasida  nelatarang  indik penampen  sisia  ring  kawentenan metode drill sane  kaanggen  nincapang  kawagedan nembangang  Pupuh  Semarandana  sisia kelas  XI  Ilmu  Bahasa  dan  Budaya  SMA Negeri 1 Kubutambahan.
Kawigunan  pamucuk  ( teoritis) sane kapolihang  :  (1)  Pikolih  tetilikan  puniki kaaptiang mangda prasida mawiguna sajeroning  panglimbakan  widia  ( teori )  indik piranti  peplajahan  ngawigunayang metode drill. (2)  Pikolih  tetilikan  puniki  kaaptiang mawiguna  ring  panglimbakan  kaweruhan ring widia paguron-guron ( ilmu pendidikan), cutetnyane peplajahan basa Bali.
Kawigunan panglimbak ( praktis) sane  kapolihang  :  (1)  Majeng  ring  sisia, pikolih  tetilikan  puniki  prasida  anggen paweweh  aji  ( ilmu )  mangda  sisia  uning  tur ngresepang  indik  tata  cara  nembangang pupuh.  (2)  Majeng  ring  guru  basa  Bali, prasida uning kawagedan sisia, kaiwangan- kaiwangan,  miwah  pikobet-pikobet  sane kapanggihin  ri  kala  nembangang  Pupuh Semarandana.  Risampun  uning,  Guru prasida  ngicenin  panuntun  taler  pamargi sane  manut  ngenenin  kakirangan  sane kapanggihin  olih  sisia.  (3)  Majeng  ring panilik sane lianan, prasida kaanggen sepat siku-siku  utawi  sesuluh  ring  sajeroning tetilikan  selanturnyane  sane  ngenenin nembangang  pupuh.  (4)  Majeng  panilik, kaanggen  dasar  majeng  ring  panilik  ri tatkala  benjang  pungkur  ngajahin  ring sekolah-sekolah nganggen metode pamlajahan sane inovatif .
Sepat  siku-sikusane  jagi  kaangen panuntun  ri  kala  ngamargiang  tetilikan inggih  punika (1) Kasusatraan Bali  (2),  Tembang   (3), Metode drill (4) Tetilikan asoroh (5) Bantang manah miwah Panarka laksana
(1) Kasusastraan Bali inggih punika parinama  kasusastraan  wantah  mawit saking kruna sastra polih pangater su- raris polih konfiks ka-an  dados  kruna  tiron kasusastraan.  Kruna  sastra  sane  mateges ‘ajah-ajah’,  ‘kaweruhan’  polih  pangater  su- sane  mateges  ‘luih’,  ‘becik’  miwah konfiks ka-an  sane  nyinahang  artos  kawentenan. Dadosnyane  kruna  kasusastraan  mateges kawentenan  ajah-ajah  utawi  kaweruhan sane  luih  utawi  becik  tur  mabuat  (Disbud, 2005:4) . (2)  T e m b a n g   :   Manut  Gautama ( 2007:49)  Tembang  inggih  punika  karya sastra(kakawian)  sane  kaiket  olih syarat lan ngamolihang  suara  sane  mawilet  sane ngawentenang  ritme  utawi  wirama.  Ring tembang  punika  wenten  uger-uger  Titi Suara,  kaanggen  ri  kala  ngawitin  mlajahin matembangan  (ndang-nding-ndong-ndeng- ndung-ndang)  pidabdab  punika  nganutin patutan  gong  wiadin  gender.  a)  Pada lingsa,  tegesnyane,  pada  inggih  punika wilangan  wanda  ( kecap )  sajeroning  acarik, lingsa  ingggih  punika  labuh  suara  ngenjek ring  carik  (a,i,u,e,o).  b)Sulur  ( untai ),  sane dados  apada  ( 1  bait ).  c)  Nyapta  windu miwah  nyutra  suara  tegesnyane,  nyapta windu  inggih  punika  pengambilan  pitung kecap (windu = wanda), nyutra suara inggih punika  yening  pengambile  kirang  wiadin langkungan  ring  pitung  wanda  ( kecap ) kautsahayang mangda sekadi pitung kecap. d) Guru-laghu, suara panjang miwah cendet ( dhirga hrswa = suara panjang pendek/berat  ringan ).  (3) M e t o d e   d r i l l : Roestiyah (1998:125) maosang metode drill inggih  punika  tatacara (teknik) ngajahin  lan ngicen  sisia  mapauruk,  sumangdane  sisia madue  kawagedan  sane  becik  saking  napi sane  sampun  kaplajahin.  Taler  maosang latihan    inggih  punika  tatacara  ngajahin sane nuntun sisia punika mapauruk mangda  madue  kawagedan  sane  becik saking  napi  sane  sampun  kaplajahin. Yening sampun mapauruk, sinah sisia punika pacang waged lan madue prestasi .
Kaluwihan Metode  Drill :  (1)  Polih kawagedan  ring  sajeroning asosiasi sane kakaryanin,  minakadi  panganggen symbol , ngwacen  peta,  miwah  sane  lianan.(2) Nglatih kawagedan sane sampun kalaksanayang tur ngawewehin malih galah sane kaanggen ri kala ngalaksanayang. (3) Ngwangun  parisolah  gerak  sane kompleks miwah meweh kadadosang otomatis. Kakirangan Metode  Drill :  (1)  Ngwatesin kawagedan miwah inisiatif sisia, krana sisia punika akehan kabakta sareng penyesuaian nyane miwah nenten katujuang indik  artosnyane.  (2)  Mapauruk  sane klaksanayang punika pateh tur wenten rasa waneh.  (3)  Ngamolihang  adat  sane  kaku mawinan madue polah otomatis .
(4)  Tetilikan  asoroh  :  (a)  Tetilikan  asoroh sane kapertama saking Ni Putu Sri Partami (2016)  tetilikannyane  mamurda Metode
Drill
Kaanggen Utsaha Nincapang
Kawagedan  Nyurat  Pupuh  Ginada  Sisia Kelas  VII  A  SMP  Negeri  2  Pekutatan. Tetilikan puniki madue matetujon nincapang  kawagedan  sisia  sajeroning nyurat  pupuh  utaminnyane  pupuh  ginada, taler  prasida  natasin  pikobet  sisia  ri  kala makarya  pupuh.  (b)  Tetilikan  sane  pateh kaping  kalih  wenten  Ni  Luh  Suari  (2017), Metode Drill Anggen Nincapang Kewagedan  Nyalin  Teks  Aksara  Latin  Ka Aksara Bali Sisya Kelas VIII A SMP Negeri 2  Kubu  Karangasem.  Tetilikan  puniki kalaksanayang pinaka utsaha nglimbakang kawagedan  sisia ri kala mlajah  aksara  Bali majalaran antuk nyalin teks aksara latin  ka aksara Bali.
(5) Bantang manah miwah panarka laksana :Manut Sugiyono (2014:91) bantang manah ( kerangka  konseptual )  sane  becik  punika jagi  nelatarang  paiketan variable sane katilik.  Punika  mawinan,  ring  sajeroning nyusun  tatilikan  patut  kadasarin  antuk kerangka  konseptual .  Kacingak  sekadi pangeresep  indik  nembangang  Pupuh Semarandana  ring  kelas  XI  Ilmu  Bahasa dan  Budaya  SMA  Negeri  1  Kubutambahan kabaos  kantun  kirang  ( rendah ).  Nyingakin pikolih pamastika peplajahan basa Bali ring kelas  XI  Ilmu  Bahasa  dan  Budaya  SMA Negeri  1  Kubutambahan  kauningin  yening kawagedan  sisia  nembangang  Pupuh kantun  kirang.  kauningin    saking  34  sisia
wantah 11 sisia (32,35%) sane ngamolihang  biji  tuntas.  11  sisia  sane sampun  anut  sareng  sepat  sida,  inggih punika  74.  Taler  sane  23  sisia  (67,64%) molihang  biji  nenten  tuntas  utawi  durung nganutin sepat sida. Antuk panarka laksan, manut  bantang  manah  miwah  sepat  siku- siku  sane  sampun  katlatarang  ring  ajeng turmaning kawewehin antuk geguat prasida kapolihang panarka laksana tetilikan puniki inggih punika majalaran antuk ngawigunayang metode drill pacang prasida
nincapang kawagedan nembangang  Pupuh  Semarandana  sisia kelas  XI  Ilmu  Bahasa  dan  Budaya  SMA Negeri 1 Kubutambahan.

## KRAMANING TETILIKAN
Ring  sajeroning  kramaning  tetilik prasida  kawedarang  indik  :  (1)  Palihan tetilikan  sane  kaanggen  inggih  punika Penelitian  tindakan  kelas  (PTK) pinaka laksana  sane  sampun terstruktur sane kawawanin  mangda  prasida  ngamolihang pikolih  sane  becik.Tetilik  puniki  ngangen pailehan,  tetilikan  puniki  nganggen  kalih pailehan  (2)  Jejering  miwah  panandang tetilik,  jejering  tetilikan puniki inggih punika  sisia  miwah  guru  kelas  XI  Ilmu Bahasa  dan  Budaya  SMA  Negeri  1 Kubutambahan  sane  akehnyane  34  diri. Sisia  kelas  XI  Ilmu  Bahasa  dan  Budaya SMA  Negeri  1  Kubutambahan  dados jejering mawinan kawagedan nembangang pupuh  semarandana  kantun  kirang.  Guru basa  Bali    kelas  XI  Ilmu  Bahasa  dan Budaya SMA Negeri 1 Kubutambahan taler kaanggen jejering tetilik awinan mapaiketan  tekening  kapatutan  kramaning nglaksanayang  paplajahan  nembangang pupuh  semarandana.  Panandang  tetilik kaepah    dados    kalih    inggih    punika panandang sane nyihnayang proses miwah panandang sane nyihnayang produk  (Wendra,  2013:54).  Ring  tetilikan puniki, panandang sane nyihnayang proses inggih punika metode drill . panandang sane nyihnayang produk inggih punika  kawagedan  nembangang  pupuh semarandana.  (3)  Panuntun  tetilikan, wenten  papat  parikrama  sane  pacang kalaksanayang inggih punika Pangrencana,  Panglaksana,  Praktiaksa,
miwah  Mulat  wali.  (4)  Pidabdab  mupulang data  miwah  piranti,  prasida  katlatarang minakadi :
(a)  Data  indik  dudonan  pangajah-ajahan nembangang pupuh semarandana majalaran  antuk metode  drill kapupulang antuk kramaning pratiaksa nganggen piranti  panuntun  pratiaksa  guru  miwah sisia.
(b)  Data    indik    asil  mlajah peplajahan nembangang pupuh semarandana majalaran  antuk metode  drill, kapupulang antuk kramaning kriteria penilaian nembangang pupuh semarandana majalaran antuk tes laksana. (c)  Data  indik  penampen  sisia  indik paplajahan nembangang pupuh
semarandana majalaran antuk metode drill kapupulang  antuk  kramaning kuesioner/ angket nganggen  piranti kuesioner/angket . Kuesioner utawi angket prasida  kaanggen mupulang data minakadi data sane mapaiketan  sareng  pikobet-pikobet  sisia ritatkala  nyarengin  paplajahan,  tata  cara mlajah,  piranti  paplajahannyane,  tuntunan mlajah,  rasa  meled  mlajah,  parisolah nyarengin  paplajahan,  utawi  penampen sisia  indik  dudonan  pangajah-ajahan  sane kamargiang guru (Sudijono,   2009:85).
Sesampune data kapolihang  patut kalaksanayang  data  tureksa.  Data  tureksa ring  tetilikan  puniki  nganggen kalih  metode inggih  punika  tata  cara  data  tureksa deskriptif kualitatif miwah deskriptif kuantitatif .  Data  praktiaksa  ( observasi ) pengajah-ajahan  katureksa  antuk  data tureksa deskriptif  kualitatif .  Antuk  data tureksa deskriptif kualitatif prasida kauningin kapatutan  pengajah-ajahan  sane kamargiang tur prasida nguningin panampen sisia ritatkala ngicen
paplajahan.  Ring  data  tes  sane  kaanggen ngamolihang kawagedan sisia
nembangang  pupuh  semarandana  miwah data kuesioner sane  kaanggen  nguningin panampen  sisia  indik  pangajah-ajahan kaselehin  antuk  data  tureksa deskriptif kuantitatif .
Sesampune nglaksanayang data tureksa  patut  karerehang  sepat  sida  ane prasida  kaanggen  tetimbangan  muputang tetilikan  miwah    tetilikan  sane  kakaryanin prasida paripurna. Pinaka tetimbang
metode  drill prasida  nincapang  kawagedan nembangang  pupuh  semarandana,  yening 75%  sisia  kelas  XI  Ilmu  Bahasa  dan Budaya  ngamolihang  asil  malajah  tur prasida  ngalangkungin KKM ring  SMA Negeri 1 Kubutambahan inggih punika 74. (5) Pengujian  asumsi , Pengujian  asumsi kaanutang  sareng statistic  inferensial sane kaanggen,  antuk pengujian  hipotesis puniki kalaksanayang  nganggen pengujian sane muatang uji normalitas sebaran data miwah uji  homogenitas  varians.  Pengujian  asumsi taler pinaka sarat sajeroning nglaksanayang uji statisik parametrik Wenten  kakalih uji  asumsi sane  pacang kaanggen minakadi :
(a) Uji  normalitas mabuat  pisan  sajeroning tetilikan  sane  nganggen pengolahan data. Manut Koyan (2012:90) wenten makudang- kudang  teknik  sane  prasida  kaanggen sajeroning uji normalitas puniki minakadi (1) teknik nganggen kertas peluang normal , (2) teknik  nganggen uji  chi-kuadrat ,  (3)  teknik uji  liliefors ,  (4)  teknik  nganggen uji kolmogorov-smirnov ,    miwah  (5)  teknik nganggen  uji  SPSS.  Ring  tetilikan  puniki panilik  nganggen  SPSS  ri  kala  nguji normalitas data
(b) Uji homogenitas inggih punika pengujian indik  pateh  utawi  nenten variansi-variansi kalih distribusi utawi lintang. Uji homogenitas kalaksanayang anggen nguningin  napike  sajeroning variabel X miwah  Y  masifat homogen utawi  nenten. Manut Koyan (2012:95) wenten makudang- kudang uji  homogenitas minakadi:  (1) uji homogenitas ring uji  perbedaan ( test Bartlett ), (2) uji homogenitas regresi, (3) uji homogenitas antuk  SPSS.  Ring  tetilikan puniki nguji homogenitas nganggen program SPSS.
(6) Pengujian  hipotesis, Ring  tetilikan puniki sadurungnyane uji hipotesis sampun kakaryanin  ring  adiyaya  II.  Uji hipotesis kalaksanayang  anggen  negesang  malih kepatutan  tetilikan  malarapan  antuk  data sane  kapolihang.  Kacingak  saking  segi konstruksi uji hipotesis kabaosang  pinih becik  kepatutan  cawisannyane  ngeninin indik  nyawis  pikobet  sajeroning  tetilikan (Koyan,2012:27)

## PIKOLIH MIWAH TETEPASAN
Pikolihsane  kapertama  inggih  punika pikolih  tes  laksana  nembangang  pupuh semarandana.  Pikolih tes ring      pailehan  I kelas      XI  Ilmu  Bahasa  dan  Budaya  SMA Neheri  1  Kubutambahan,  ngamolihang  asil lintang ring cukup . Miwah wilangan reratanyane  inggih  punika  73,23.  Sisia sane ngamolihang biji 75-84 akehnyane 11 diri  utawi  (32,35%)  antuk kategori sane becik.  Sisia  sane  ngamolihang  biji  65-74 akehnyane  15  diri  utawi  (44,11%)  antuk kategori  lintang  ring  sedeng.  Taler  sane ngamolihang  biji  55-64  akehnyane  8  diri utawi  (23,52%).  Saking  34  diri  sisia,  sane mapikolih  biji  nganutin  sepat  sida  inggih punika  17  diri  (50%)  miwah  sisia  sane durung  mapikolih  wenten  17  diri  (50%). Yening kacingak ring  reratan  sisia durung  prasida  ngamolihang  KKM  74, Dadosnyane patut klaksanayang pabecikan ring  pailehan  slanturnyane  inggih  punika pailehan II. Sane selanturnyane nguratiang  kakirangan-kakirangan  saking pailehan  I.  Santukan  durung  prasida nepasin  ketuntasan  klasikal  75%  ring preragan  patut  klaksanayang  makudang- kudang paobahan pangajah-ajahan.
Punika mawinan pailehan II patut margiang. Pikolih siklus pailehan II nyihnayang wenten panincapan  skor rerata ritatkala  nembangang  pupuh  semarandana ring sisia kelas XI Ilmu Bahasa dan Budaya SMA  Negeri  1  Kubutambahan  nganggen metode  drill. Yening  saihang  sareng patemuan kapertama nilai reratayane 73,23 sareng patemuan kaping kalih nilai reratanyane 86,64. Sisia sane ngamolihang biji  95-100  akehnyane  2  diri  utawi  (5,88%) antuk kategori sane istimewa .  Sisia  sane ngamolihang  biji  85-94  akehnyane  22  diri utawi (64,70%), antuk biji 75-84 wenten 10 diri  utawi  (29,41%).  Saking  34  diri  sisia, sane  mapikolih  biji  nganutin  sepat  sida inggih  punika  34  diri  (100%)  dadosnyane samian  sisia  nganutin  sepat  sida.  Tetilikan prasida  kasaihang  ring  skor  rerataan pailehan  I  sane  ngamolihang  rerataan 73,23 ring kategori lintang  ring  sedeng miwah  ring  pailehan  II  reratannyane 86,64 ring kategori becik pisan . Punika nyihnayang  wenten  panincapan  pailehan  I ka pailehan II nincap inggih punika 13,41.
Malarapan antuk polihan skor punika, kacingak  manut klasikal ngawigunayang metode  drill angen  nincapang  kawagedan sisia  nembangang  pupuh  semarandana ring SMA Negeri 1 Kubutambahan sampun prasida  kabaosang berhasil ,  santukan  34 (100%)  sisia  saking  34  sisia  sampun ngamolihang    skor  74    lintang.  Manut sepat    sida    ( kriteria  keberhasilan )  sane sampun  kacumpuin  ring  adiyaya  III, ngawigunayang metode drill anggen nincapang  kawagedan  sisia  nembangang pupuh semarandana puniki sampun kabaosang berhasil , santukan taler sampun  nglintangin kriteria  ketuntasan , inggih  punika  75%  saking  makeh  sisia sane ngamolihang skor 74 lintang.
Dadosnyane sampun wenten panincapan  kawagedan  yening  cingak saking  tes  kawagedan  nembangang  pupuh semarandana nganggen metode  drill , sane kapolihang ring pailehan I miwah patemuan kaping  II  wenten  pabinayannyane,  inggih punika 73,23 miwah 86,64. Pabinayan   nilai punika  nyihnayang  wenten    panincapan nilai    sisia  ring  rata-rata  pailehan I lmiwah pailehan II. Pabinayan biji punika nyihnayang  wenten  panincapan  biji  sisia ring  rata-rata  pailehan I  miwah  pailehan II. Antuk  biji tes saking  pikolih awal sareng pailehan I  wenten  panincapan  3,29%  saha ring  pailehan  I  ka  pailehan  II  wenten panincapan  13,41%.  Saking  34  sisia prasida nincapang kawagedannyane ngenenin indik nembangang pupuh semarandana.
Malarapan  antuk  uji  asumsi  ring  uji normalitas prasida  kapolihang  asil  inggian data  sane  kauji  inggih  punika berdistribusi normal, antuk  taraf  signifikan  saking seseleh Shapiro-Wilk inggih  punika  (a) Pailehan  I  inggih  punika  0,112  miwah    ring (b)  Pailehan  II  inggih  punika  0,059.  Taler ring  uji homogenitas Prasida  kacingak  asil based  on  mean signifikansi nyane saking pailehan  I  sareng  II  punika  nyihnayang homogenitas  utawi  pateh  santukan  biji signifikansi  nglintangin  0,05  utawi  0,234  > 0,05. Prasida kacutetang antuk uji homogenitas
data punika pateh ( homogenitas) .  Ring  uji hiputesis taler ngamolihang  asil  Nilai  t- hitung kapolihang saking harga t- tabel ring taraf signifikan d f = n
– 2 = 34 + 34 – 2 = 66 inggih punika 1,996. Duaning nilai t- hitung > t- tabel punika mawinan H 0 ditolak utawi  H 1 diterima. Malarapan antuk  asil  punika  prasida  kacutetang Wenten  ius  sane  becik  miwah signifikan sajeroning  ngawigunayang metode  drill kaanggen nincapang kawagedan nembangang  pupuh  semarandana  sisia kelas  XI  Ilmu  Bahasa  dan  Budaya  SMA Negeri 1 Kubutambahan.
Tetepasan tetilik puniki pacang nelatarang indik temuan ane pinih mabuat    tur  prasida  nincapang  kawagedan sisia  nembangang  pupuh  semarandana nganggen metode  drill .  Temuan  punika minakadi : (1) tata titi paplajahan ngawigunayang metode  drill sajeroning nincapang  kawagedan  nembangang  pupuh semarandana  sisia  kelas  XI  Ilmu  Bahasa dan Budaya SMA Negeri 1 Kubutambahan. (2) pikolih ngawigunayang metode drill sane kaanggen nincapang
kawagedan
nembangang pupuh semarandana. (3) panampen  sisia  majeng  ngawigunayang metode drill sajeroning nincapang kawagedan sisia nembangang pupuh semarandana.  Antuk  tetepasan  prasida katlatarang sakadi ring sor.
Temuan      kapertama      ngenenin indik  tata  titi  pamelajahan  nganggen metode  drill  sane  kaanggen  nincapang kawagedan  sisia  nembangang  pupuh semarandana  ring  kelas  XI  Ilmu  Bahasa dan
Budaya SMA Negeri 1 Kubutambahan.Tata  titi  pamlajahan  sane kawigunayang ring
pamlajahan nembangang  pupuh  semarandana    puniki kaaptiang  prasida  nincapang  kawagedan sisia  nembangang  pupuh  semarandana ring  kelas  XI  Ilmu  Bahasa  dan  Budaya SMA  Negeri  1  Kubutambahan.  Tata  titi pamlajahan nembangang pupuh semarandana nganggen metode  drill kaanutang  sareng  tata  titi  pamlajahan sajeroning RPP . Ring patemuan kapertama,  guru  sampun  ngamargiang pamlajahan  manut  tata  titi  pamlajahan sane  sampun karincikang.  Ring sajeroning patemuan  kapertama  puniki,  sane  pinih mautama  punika  ritatkala  sisia  prasida nembangang  pupuh  semarandana.  Ring sajeroning  tata  titi  pamlajahan  nganggen metode  drill sisia  prasida  nglaksanayang
pauruk  rikalaning  nembangang  pupuh semarandana.
Saking
pauruk-pauruk punika, sisia  gelis  mresidayang ngresepin indik  makarya  pupuh  ginada.  Temuan punika  pateh  sakadi  panampen  Sriyono (1992) metode drill inggih punika tata cara ngajahin  sisia  antuk  ngamiletin  latian- latian.
Temuan    kaping    kalih    ngenenin indik  ngawigunayang metode  drill sane kaanggen nincapang kawagedan nembangang pupuh semarandana.
Ngawigunayang metode drill prasida nincapang  kawagedan  sisia  nyurat  pupuh ginada    kacingakin  saking  nincap  nyane rerata  pikolih  tes  sisia  ring  pailehan  I kapolihan skor 73,23  tur  ring  pailehan kaping  II  wenten  panincapan  skor  inggih punika  86,64.  Ring  sajeroning  temuan punika,  prasida  kabaosang  pikolih  sisia sampun  nincap.  Temuan  punika  pateh sekadi  temuan  sane  kapolihang  olih  Ni Putu Sri Partami. Kapatehan tetilikan puniki sareng  tetilikan  NI  Putu  Sri  Partami  inggih punika  pateh-pateh  nincapang  pikolih sisia malajah  ngantos  becik.  Miwah  tetilikan puniki  taler  sampun  kalaksanayang  uji hipotesis antuk uji t independent samples t tes ngamolihang asil duaning nilai t- hitung > t- tabel punika  mawinan  H 0 ditolak utawi  H 1 diterima. Malarapan  antuk  asil  punika prasida kacutetang Wenten ius sane becik miwah signifikan sajeroning ngawigunayang metode  drill kaanggen nincapang kawagedan nembangang pupuh  semarandana  sisia  kelas  XI  Ilmu Bahasa  dan  Budaya  SMA  Negeri  1 Kubutambahan.
Temuan  kaping  tiga  ngenenin  indik panampen sisia antuk kawentenan metode drill ring  sajeroning  nincapang  kawagedan nembangang pupuh semarandana. Panampen  sisia  ring  pailehan  I cumpu majeng metode  drill ring  pailehan  II penampen  sisia  majeng metode  drill pinih cumpu , pamargi pamlajahan pacang nincapang kafokusan sisia  sajeroning nyarengin  pamlajahan nembangang pupuh semarandana ring kelas. Kafokusan punika sane ngwantu sisia  sajeroning ngresepang materi palajahan. Rikala metode  puniki kalaksanayang  ring kelas XI Ilmu Bahasa dan Budaya,  sisia  kacingak
sampun disiplin miwah seneng ritatkala nyarengin pamlajahan.

## IMPLIKASI
Sajeroning tetilikan puniki ring kawigunannyane dumogi prasida kaanggen uger-uger ri kala guru ngamargiang peplajahan  mapaiketan  ring  peplajahan nembangang pupuh. Sepatutnyane ngawigunayang metode mangda  manut dudonan  tata  cara  sane  patut  anggen nagingin  peplajahan  ring  kelas.  Yening peplajahan indik nembangang pupuh kasarengin metode sane  manut,  sisia dangan pacang ngaresepang. Yening sampun ngresepang, sinah prasida nincapang  kawagedan  sisia,  kaweruhan sisia,  uratian  sisia  miwah  sane  tiosan. Prasida  kacingak  ring  tetilikan  puniki sampun  mabukti  kawagedan  sisia  nincap, inggih  punika  sampun  prasida  nincapang kawagedan  sajeroning  nembangang  pupuh semarandana  nganggen metode  drill saha sisia marasa seneng ri kala matembang Malarapan antuk kawigunan tetilikan puniki, metode drill banget mabuat pisan  kaanggen  nincapang  kawagedan sisia  nembangang  pupuh  semarandana kacingak  saking  pamikolih  tetilikan  puniki kawagedan  sisia  sane  nincap  mawit  rerata 69,94%  dados  86,64%  ring  kelas  XI  Ilmu Bahasa  dan  Budaya  SMA  Negeri  1 Kubutambahan. Malarapan antuk keberhasilan tetilikan puniki pastika prasida ngiusin  para  guru-guru  ring  sekolah  antuk ngawigunayang metode sane tepat. Dumogi  ring  kelas  sane  tiosan  prasida ngicen  pamargi  sane  becik  pateh  sekadi tetilikan puniki sane kamargiang olih panilik mangkin.  Prasida  kaanggen  imba  ri  kala ngamargiang  tetilikan  sane  pateh  ring tetilikan puniki, inggih punika PTK.

## PAMUPUT
Pidabdab pamlajahan sane kawigunayang ring pamlajahan
nembangang  pupuh  semarandana  puniki kaaptiang  prasida  nincapang  kawagedan sisia  matembang  pupuh  semarandana. Paurukan  sane  nglantur  utawi berulang- ulang ngawinang  sisia  gelis  eling  ring peplajahan  pupuh  puniki  utaminnyane  ring nembangang  pupuh.  Pidabdab  pamlajahan
sane kaanggen guru sajeroning ngawigunayang metode drill sakadi ring sor. a)  Nyinahang apersepsi ngenenin  indik Pupuh Semarandana. b) Nyinahang tatujon pamlajahan  sane  pacang  kapanggihin  olih sisia.  c)  Guru  ngicen  pawarah-warah  indik metode drill d) Guru nelatarang materi indik soroh-soroh  pupuh,  pola  pupuh  miwah pamicutetnyane,  ngenenin  indik  uger-uger nembangang pupuh, kawantu olih imba ring papan tulis. e) Guru ngicenin galah majeng sisia  anggen  mataken.  Taler  ri  kala  punika guru  taler  sareng  metaken  majeng  sisia.  f) Guru  nelatarang  siki-siki  artos  uger-uger sane ngiket pupuh tur kriteria nembangang pupuh majalaran antuk ngicen imba langsung. Sisia kanikain nyatet napi  sane  katlatarang  guru.  g)  Sawusan sisia tatas utawi uning ring  uger-uger sane ngiket  pupuh  saha  uning  sajeroning  uger- uger nembangang pupuh, guru nglanturang ngicen  pauruk  ( latihan) perkelompok utawi individu kalaksanayang berulang-ulang. h) Sesampune  sisia  mapauruk  nembangang pupuh  semarandana  sane  kawantu  olih guru,  irika  raris  guru  ngicenin  panampen saha  mecikang  yening  wenten  kaiwangan indik  pikolih  sisia  nembangang  pupuh.  i) sawusan  panampen  kaicen  tur  karesepin olih  para  sisia,  raris  guru  ngwantu  sisia nyutetang  peplajahan.  j)  Ring  patemon kaping  kalih  ring  soang-soang  pailehan pamargin  peplajahan  pateh  sekadi  sane sampun kalaksanayang ring patemon kapertama  nanging  sawusan  sisia  ngresep indik  napi  sane  sampun  kanikain  guru, nglantur  guru  ngicenin tes laksana  majeng ring  soang-soang  sisia  mangda  uning panincapan  kawagedan  sisia  nembangang pupuh semarandana.
Ngawigunayang metode  drill ring sajeroning nembangang pupuh semarandana prasida
nincapang kawagedan  sisia.  Rerata  pikolih  malajah sisia sadurung metode puniki klaksanayang inggih  punika  69,94.  Biji  rerata  sisia  ring pailehan  I  inggih  punika  73,23  miwah  biji rerata  ring  pailehan  II  inggih  punika  86,64. Dadosnyane persentase panincapan  rerata antuk nilai tes sadurungnyane kalaksanayang  laksana  ka  patemuan  I nincap 3,29 % miwah pailehan I ka pailehan II ngamolihang panincapan 13,41 %. Pikolih
mlajah sisia ring pailehan II punika sampun kabaos mapikolih, santukan nganutin sepat sida  inggih  punika  sisia  sane  ngamolihang biji  kirang  langkung  74  akehnyane  34  diri sisia  (100%).  Taler  sampun  kauji hipotesis nganggen teori  statistik, antuk  uji  t  nenten berkorelasi utawi  teknik analisis  data independent samples t test. Uji t ngamolihang  asil  t hitung >    t tabel punika  sane ngawinang  H 0 ditolak utawi  H 1 diterima. Prasida  kacutetang  Wenten  ius  sane  becik miwah signifikan sajeroning ngawigunayang metode drill kaanggen nincapang kawagedan nembangang
pupuh
semarandana  sisia  kelas  XI  Ilmu  Bahasa dan Budaya SMA Negeri 1 Kubutambahan.
Ngawigunayang metode drill prasida nglimbakang  penampen becik  sisia majeng pamlajahan nembangang pupuh semarandana  ring  kelas  XI  Ilmu  Bahasa dan Budaya SMA Negeri 1 Kubutambahan. Antuk penampen sisia persentase panincapan  rerata  saking pailehan I  ka pailehan II  wenten  panincapan  2,52  %. Prasida  kacingakin  rerata  skor  panampen sisia  ring pailehan I    inggih  punika  26,50 nincap  dados 29,02 ring pailehan II. Antuk punika, penampen sisia prasida kabaosang tuntas  santukan  sampun  nglintangin  sepat sida  sane  sampun  ngamolihang  panampen becik.
Malarapan  saking  pikolih  tetilik prasida kawedarang patpat  piteket  inggih punika:  Kawagedan  sisia  nembangang pupuh  punika,  nenten  lempas  saking  tata cara  guru  nagingin  peplajahan.  Guru  Basa Bali  ring  SMA  Negeri  1  Kubutambahan mangda nganggen metode drill ring sajeroning  nincapang  kawagedan  sisia nembangang  pupuh  semarandana.  Taler guru  basa  Bali  ngicenin  pangresepan  indik materi  nembangang  pupuh  sekadi  imba pupuh  semarandana  sane  akeh  mangda kasurat ring papan.  Sajeroning pamlajahan guru  mangda  prasida  numbuhang  rasa meled  sisia  mlajah  antuk  sisia  kayun mataken. Taler guru mangda stata ngicenin evaluasi ring  panguntat  peplajahan  antuk nyutetang peplajahan.
Sane ngawinang sisia punika nenten  ngamolihang  biji  nganutin  sepat sida  inggih  punika  nenten  lempas  saking praragan  sisia  punika  sane  nenten  urati
sareng  parindikan  guru  ngajahin.  Sisia SMA  Negeri  1  Kubutambahan  mangda prasida  nincapang  kawagedannyane  indik nembangang  pupuh  sampunang  mrasa jejeh  dumunan  sadurung  nglaksanayang utaminnyane ring mlajah matembang mangda  satata  mapauruk,  taler    sisia kaaptiang nincapang wawasan nyane antuk ngwacen  buku  kausastran  Bali,  mataken, miwah  mabebaosan  sareng  sawitrannyane utawi sareng guru.
Calon  guru  basa  Bali  prasida malajah metode drill,  kanggen metode wewehan  sajeroning  ngamargiang  profesi dados  guru  basa  Bali.  Majeng  ring  panilik tiosan  ngaptiang  prasida  nglaksanayang tetilik  asoroh  ngenenin  indik metode drill anggen nincapang kawagedan nembangan  pupuh  saking  aspek  sane kabaosang penting antuk katilikin

## KAPUSTAKAAN
Antara,  I  Gusti  Putu.  2009. Sastra  Bali Purwa .  Singaraja:  Yayasan  Kawi Sastra Mandala Budiyasa miwah Purnawan. 1997. Kesenian Daerah dan Sosial
Budaya: Jenis jenis   Tembang. Denpasar: PT Intan Pariwara
Dinas  Kebudayaan  Provinsi  Bali.  2007.
Kasusastraan Bali . Denpasar
Gautama, Wayan Budha. 2007. Kasusastraan Bali Cakepan Panuntun  Mlajahin  Kasusastraan
Bali. Surabaya: Paramitha.
Jelantik,  Ida  Bagus  Gede.  2006. Apresiasi Puisi Bali Tradisional.
Koyan, I Wayan. 2012. Statistik
Pendidikan. Singaraja:Universitas
Pendidikan Ganesha Press
Partami,  Ni  Putu  Sri.  2016. Metode  Drill
Kaanggen Utsaha Nincapang Kawagedan Nyurat Pupuh Ginada Sisia  kelas  VII  A  SMP  N  2 Pekutatan. (tidak diterbitkan).
Jurusan Pendidikan Bahasa Bali.Undiksha Singaraja. Suandi,  I  Nengah  dkk.  2016. Pedoman
Penulisan  Karya  Ilmiah:  Tugas Akhir, Skripsi, Tesis, dan
Disertasi. Singaraja:  Universitas
Pendidikan  Ganesha
Sudijono,  Anas.  2009. Pengantar  Evaluasi Pendidikan . Jakarta: Rajawali Pres Sugiyono. 2008. Metode Penelitian Kuantitatif,  Kualitatif .  Bandung:
Alfabet
Tinggen,  I  Nengah.  1994. Aneka  Sari Gending-Gending  Bali Cetakan ke 1. Denpasar: Rhika Dewata
Wendra,  I  Wayan.  2013. Buku  Ajar Penulisan Karya Ilmiah . Singaraja: Universitas Pendidikan Ganesha